Saba
Šis straipsnis – apie Karibų salą. Apie panašiai vadinamą istorinę valstybę Senovės Jemene, žiūrėkite čia. Saba – sala Pavėjinių Antilų salų regione Karibų jūroje. Nyderlandų Karalystės dalis. Teritorija iškilusi ant potencialiai aktyvaus vulkano Mount Scenery, kuris yra aukščiausias taškas Nyderlandų Karalystėje. Salos administracinis centras – Botomas. 2004 m. surašymo duomenimis saloje gyveno 1424 žmonės. Iki 2010 m. spalio 10 d. sala priklausė Nyderlandų Antilams.